Jammu and Kashmir News: जम्मू के सुंजवां में आतंकियों और सुरक्षाबलों के बीच मुठभेड़, 1 जवान शहीद, 10 घायल, इलाके की घेराबंदी पर आतंकियों ने की फायरिंग
Jammu and Kashmir News: जम्मू-कश्मीर के सुंजवां में आतंकियों और सुरक्षाबलों के बीच मुठभेड़ के दौरान एक जवान के शहीद होने की खबर है। जम्मू जोन के एडीजीपी मुकेश सिंह ने बताया कि उन्हें इलाके में आतंकवादियों के छुपे होने की सूचना मिली। जिसके बाद रात में ही इलाके को पूरी तरह से घेर लिया गया। सुबह घेराबंदी पर फायरिंग हुई जिसमें सुरक्षा बल का एक जवान शहीद हो गया है और 4 जवान घायल हो गए ।
जम्मू-कश्मीर के सुंजवां में आतंकियों और सुरक्षाबलों के बीच मुठभेड़ के दौरान एक जवान के शहीद होने और 10 जवानों के घयाल होने की खबर है। जम्मू जोन के एडीजीपी मुकेश सिंह ने बताया कि उन्हें इलाके में आतंकवादियों के छुपे होने की सूचना मिली। जिसके बाद रात में ही इलाके को पूरी तरह से घेर लिया गया। सुबह घेराबंदी पर फायरिंग हुई जिसमें सुरक्षा बल का एक जवान शहीद हो गया है और 4 जवान घायल हो गए । आतंकियों के किसी घर में छुपे होने की आशंका है। वहीं कल बारामुला में सुरक्षाबलों ने लश्कर-ए-तैयबा के एक आतंकी को मार गिराया था। उत्तरी कश्मीर के बारामुला जिले के मालवा इलाके में बीती रात सुरक्षाबलों और स्थानीय पुलिस को आतंकियों के छुपे होने की खबर मिली। जिसके बाद सुरक्षाबलों ने तलाशी अभियान चलाया। इस दौरान आतंकियों ने फायरिंग शुरू कर दी। जिसके बाद आतंकियों के छिपने वाले ठिकाने पर सुरक्षाबलों ने भी फायरिंग की। मुठभेड़ में लश्कर-ए-तैयबा के शीर्ष कमांडर युसूफ कांतरू सहित  4  आतंकवादी मारे गए। पुलिस के एक अधिकारी ने इस बारे में जानकारी देते हुए बताया कि घाटी में सबसे ज्यादा समय तक जीवित रहने वाला आतंकवादी कांतरू सुरक्षा बल के कई कर्मियों और असैन्य नागरिकों की हत्या में लिप्त रहा था और वह कश्मीर घाटी के 10 मोस्ट वॉन्टेंड आतंकवादियों में से था।पुलिस के प्रवक्ता ने बताया, ‘युसूफ कांतरू 2008 में छोड़ा गया लेकिन वह फिर से 2017 में आतंकवादियों से जुड़ गया और निर्दोष असैन्य नागरिकों, पुलिसकर्मियों और राजनीतिक कार्यकर्ताओं की हत्या करने लगा। बाद में वह हिज्बुल से लश्कर में शामिल हो गया।’